Stephen Joseph Donahue

**Stephen Joseph Donahue** (1893–1982) var en amerikansk hjelpebiskop i New York.
## Liv og virke
### Bakgrunn
Stephen J. Domahue var det femte barn av Thomas P. og Dorothy (*née* Rentz) Donahue. Faren var født i England av irske foreldre, og moren var av tysk bekgrunn. Han fikk sin presteutdannelsw cws *St. Joseph's Seminary* i Yonkers, if ved Pontifical North American College i Roma. 

### Prest
Stephen Joseph Donahue mottok presteordinasjonens sakrament i Roma den 25. mai 1918 fra kardinal Basilio Pompili.

Etter at han kom tilbake til New York, var hans første oppdrag som lærer i Bibelen og av latin ved *Cathedral College*, hvor han også tjente en tid som disiplinprefekt. Han var kapellan ved *Det hellige Sakraments kirke* og ved *St. Gregory's*, I 1920 ble han assisterende sekretær for kardinal Hayes. I egenskap av kardinalens sekretær reiste han mye med Hayes, inkludert flere reiser til Roma.

### Hjelpebiskop i New York City
Den 5. mars 1934 utnevnte pave Pius XI ham som titulærbiskop av *Medea* og hjelpebiskop i New York. Erkebiskopen av New York, kardinal Patrick Joseph Hayes, ordinerte ham til biskop den 1. mai samme år. Medkonsekratorer var koadjutorerkebiskopen av San Francisco, John Joseph Mitty, og biskopen av Rochester, Edward Aloysius Mooney.

Da kardinal Eugenio Pacelli, statssekretær for Den hellige stol (senere pave Pius XII), besøkte New York i 1936, tok Donahue en ledende rolle ved å ta imot ham. Han interesserte seg også spesielt for *National Legion of Decency*, og var medlem av filmkomiteen til National Catholic Welfare Council.

Donahue var apostolisk administrator av New York mellom kardinal Hayes' død og utnevnelsen av biskop Francis Spellmans utnevnelse til erkebkop av New York, og feiret requiemmessen for Hayes.

Den 3. mai 1972 innvilget pave Paul VI biskop Stephen Joseph Donahues fratreden av aldersgrunner.

Han døde 88 år gammel den 17. oktober 1982 på *Mary Manning Walsh Home* på Manhattan.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Annibale Albani (1682-1751) *1730
* Kardinal Federico Marcello Lante Montefeltro Della Rovere (1695-1773) *1732
* Biskop Charles Walmesley (1722-1797) *1756
* Erkebiskop John Carroll (1735-1815) *1790
* Biskop Jean-Louis Anne Madelain Lefebvre de Cheverus (1768-1836) *1810
*Erkebiskop Ambrose Maréchal (1768-1828) *1817
* Biskop John Dubois (1764-1842) *1826
* Biskop John Joseph Hughes (1797-1864) *1838
* Erkebiskop John McCloskey (1810-1885) *1844
* Erkebiskop Michael Augustine Corrigan (1839-1907) *1873
* Erkebiskop John Murphy Farley (1842-1918) *1895
* Erkebiskop Patrick Joseph Hayes (1867-1938) *1914
* Biskop *Stephen Joseph Donahue* (1893-1982) *1934

## Referanser